O‘zbekistonga 43 mln so‘mlik Gollandiya atirgullarining noqonuniy olib kirilishi oldi olindi

Toshkent viloyati bojxona boshqarmasi xodimlari tomonidan tegishli tashkilotlar bilan o‘tkazilayotgan profilaktik tadbirlar hamda tushuntirish ishlari olib borilishiga qaramay, qonunbuzarlar tomonidan qing‘ir yo‘llar bilan foyda olishga bo‘lgan urinishlar hamon uchrab turibdi. Ana shunday holatlarning biri “G‘ishtko‘prik” chegara bojxona postida sodir etildi, deb yozadi O‘zA.

O‘zbekistonga o‘zining Lacetti, Chevrolet Lacetti rusumli avtotransport vositalarini boshqarib kirib kelgan fuqarolar I.M. va A.A.larning avtotransport vositalari belgilangan tartibda bojxona ko‘rigidan o‘tkazildi.
Natijada mazkur fuqarolarning yo‘lovchi bojxona deklaratsiyalarida yozib ko‘rsatmasdan hamda og‘zaki so‘rovda ma’lum qilmasdan, qiymati 43 750 000 so‘mlik 875 dona har xil rangdagi Gollandiya atirgullarini respublikaga olib kirayotgani fosh qilindi.
Hozirda yuqoridagi holatlar yuzasidan bojxona tekshiruvlari davom ettirilmoqda.​​